Document ID: 32000R1378

Komisjoni määrus (EÜ) nr 1378/2000,
28. juuni 2000,
millega muudetakse määrust (EÜ) nr 1486/95, millega avatakse sealihasektori toodete tariifikvoodid ning sätestatakse kvootide haldamise kord
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi artikli XXIV lõikele 6 toimunud läbirääkimiste tulemusena koostatud CXL-loendis sätestatud kontsessioonide rakendamise kohta, [1] eriti selle artiklit 1,
ning arvestades järgmist:
(1) Komisjoni määrusega (EÜ) nr 1486/95, [2] viimati muudetud määrusega (EÜ) nr 1409/1999, [3] avati kvoodid konkreetseks ajavahemikuks. Maailma Kaubandusorganisatsiooni raames kohustus komisjon suurendama teatavate sealihasektori toodete tariifikvoote. On vaja kindlaks määrata uued, alates 1. juulist 2000 impordikorraga reguleeritavad kogused.
(2) Sealiha impordikvootide kasutamine on viimastel aastatel olnud üldiselt väike ja impordilitsentside suhtes kohaldatav suhteliselt suur tagatis võib olla üks kaubandust takistav tegur. Selleks et lihtsustada sealihaga kauplemist ja ühtlustada impordilitsentside suhtes kohaldatavate tagatiste määrad lihasektoris, on vaja uuesti läbi vaadata tagatise määr.
(3) Käesolevas määruses sätestatud meetmed on kooskõlas sealihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1486/95 muudetakse järgmiselt:
1. Artikkel 1 asendatakse järgmisega:
"Artikkel 1
I lisas nimetatud imporditariifikvoodid avatakse igal aastal nimetatud lisas osutatud tooterühmade puhul ja lisas esitatud tingimustel."
2. Artikli 5 lõige 3 asendatakse järgmisega:
"3. Kõikide artiklis 1 osutatud toodete impordilitsentside taotlemisel tuleb esitada tagatis 20 eurot 100 kilogrammi kohta."
3. I lisa asendatakse käesoleva määruse lisaga.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolevat määrust kohaldatakse alates 1. juulist 2000.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. juuni 2000

Labels: 3
17